תומר פרסיקו

תומר פֶּרְסיקוֹ (נולד ב-7 במאי 1974) הוא חוקר ומרצה בתחומי דתות העולם, העידן החדש והיהדות. הוא עמית מחקר במכון שלום הרטמן, ולימד במשך שמונה שנים בחוג למדעי הדתות באוניברסיטת תל אביב. שימש כמרצה אורח במשך שלוש שנים במכון למשפט עברי ולימודי ישראל באוניברסיטת קליפורניה בברקלי. שימש כמנהל האקדמי של ארגון "קולות" וכחוקר ב"מרכז רובינשטיין לאתגרים חוקתיים" של אוניברסיטת רייכמן. הוא העורך הראשי של סדרת ספרי 'אתגרי הדמוקרטיה' שיוצאת מטעם מרכז רובינשטיין, אשר הספר שלו על ליברליזם הוא הכרך הראשון בה, והכרך השני הוא ספרו של ד"ר אביגדור קלגסבלד, 'מדריך לוועדות חקירה'. הוא פעיל חברתי למען חופש דת ובעל בלוג "לולאת האל", העוסק בנושאים אלה. תומר פרסיקו נולד וגדל למשפחה חילונית בחיפה, בשכונות נווה שאנן ואחוזה. בגילאים 8–9 התגורר במשך שנתיים עם משפחתו בטורונטו שבקנדה. למד בבית הספר עירוני ג'. היה חבר בתנועת הנוער "המחנות העולים". את שירותו הצבאי עשה בגרעין הנח"ל "אתגר" שישב בעמק יזרעאל. במהלך שירותו הצבאי היה קומונר ב"מחנות העולים" למשך שנה. בתום שירותו הצבאי נסע עם בני הגרעין שלו לטיול במזרח אסיה. הוא שהה חודשיים בנפאל ושמונה חודשים בהודו. בריאיון לשחר סמוחה בגלובס סיפר: השינוי הגדול התרחש כשנסעתי להודו אחרי הצבא ... בגלל שאני יסודי אמרתי לעצמי שאני אבדוק את הגורואים ואת דתות המזרח ואוכיח לעצמי שהכול שטויות, וכך אוכל לחזור הביתה שמח וטוב לב - אבל מה שקרה זה שגיליתי שלדעתי, לפחות, לא הכול שטויות. עשיתי שם קורס ויפאסנה וגיליתי הרבה דברים על עצמי ועל הקשר שלי עם העולם. אפשר לומר שבכמה שנים הראשונות לפאזה הרוחנית שלי הייתי די בודהיסט ובעשור האחרון התקרבתי למסורת אבותיי. פרסיקו חזר וטייל בהודו, שם למד את המסורות הדתיות המקומיות, ובסך הכל שהה בתת-היבשת ההודית כשנתיים מחייו. לאחר שובו ב-1997 מהודו סיים תואר ראשון בהצטיינות בחוג לפילוסופיה ובהצטיינות יתרה בתוכנית למצטיינים באוניברסיטת חיפה. אחר-כך סיים תואר שני בהצטיינות בחוג למדע הדתות באוניברסיטה העברית (2004-2000). נושא עבודת התזה שלו היה "החזרה – מודל של התפתחות מיסטית: כפי שמודגם על פי הגותם של מייסטר אקהרט והראי"ה קוק". המנחה שלו היה פרופסור גדליהו (גי) סטרומזה. בשנים 2006–2008 למד לצורך קבלת תעודת הוראה במכון הרטמן בירושלים. בשנים 2010–2013 כתב דוקטורט בהנחיית פרופ' רון מרגולין, במסגרת התוכנית לדתות זמננו באוניברסיטת תל אביב. כותרת החיבור: "מדיטציה יהודית: התפתחותה של תרגולת רוחנית מודרנית ביהדות זמננו." המחקר בודק מה נלמד היום תחת הכותרת של "מדיטציה יהודית", מאבחן את מקורות ההשפעה השונים שתרמו לתופעה (הקבלה, החסידות וכן דתות המזרח) ומנתח את התופעה מבחינה פנומנולוגית וסוציולוגית. בשנת 2016 יצא לאור ספרו, בשם זהה, המבוסס על הדוקטורט שלו. פרסיקו עבד שלוש שנים כמורה לתנ"ך ותרבות ישראל בחטיבת הביניים של בית הספר הריאלי העברי חיפה. כמו כן העביר קורסים ב"מכון אבשלום", ב"אסכולות" של האוניברסיטה הפתוחה ובאמצע העשור השני של המאה ה-21, הוא מלמד בישיבה החילונית בירושלים. החל משנת 2010 הוא מרצה בבית הספר לפילוסופיה, אוניברסיטת תל אביב על נושאי תרבות העידן החדש והופעותיה ביהדות זמננו. בשנת 2015 מונה למנהל התוכניות האקדמיות בעלמא בית לתרבות עברית. מ-2005 עד 2011 כתב טור קבוע בערוץ הניו אייג' של nrg מעריב, וכמו כן תרם מאמרים לעיתונים כגון "הארץ" ו"מקור ראשון". בשנת 2006 פתח את הבלוג "לולאת האל – החוויה הדתית לסוגיה", בו הוא מרכז את כל מאמריו. בשנת 2010 פתח בלוג נוסף בשם "מינים". המאמרים עוסקים בעיקר ברוחניות, העידן החדש ובדת היהודית. ד"ר יהודה מירסקי כתב עליו באתר Jewish Ideas Daily: "הבלוג של... תומר פרסיקו, הפך אותו לאחד מהמבקרים המעניינים בצורה מתמדת של החיים הדתיים בישראל." ב-2012 ערך את "רוח הארץ", כתב עת שנתי. נושא הגיליון הראשון היה: "מזרוח המערב: העולם המערבי מאמץ את תמונת העולם המזרחית". כתב העת נסגר אחרי גיליון בודד משום שלא הצליח לכסות את עלות הפקתו. ב-2016 שימש כמנהל האקדמי של בית המדרש עלמא בתל אביב. פרסיקו כתב בצורה ביקורתית על המורה הרוחני שי טובלי ועל הארגון אותו הקים, ראיין אחד מחסידיו של טובלי והצביע על כך שלתנועתו של טובלי מאפיינים של כת. בעקבות הדברים הגיש טובלי תביעה נגד פרסיקו, אך חזר בו מאוחר יותר. בשנת 2023, עם הקמתו של "מרכז רובינשטיין לאתגרים חוקתיים" באוניברסיטת רייכמן, הצטרף אליו פרסיקו כחוקר ומרצה. פרסיקו נשוי ליעל יחיאלי פעילה פמיניסטית ואקטיביסטית חברתית, מייסדת ומובילת מיזם 5050 לשותפות ולשוויון מגדרי, ואב לשני בנים. מתגורר בירושלים. אחיו אורן פרסיקו הוא עיתונאי, כתב "העין השביעית". מדיטציה יהודית - התפתחותן של תרגולות רוחניות ביהדות זמננו, תל אביב: ההוצאה לאור של אוניברסיטת תל אביב, תשע"ו 2016 אדם בצלם אלוהים - הרעיון ששינה את העולם ואת היהדות, תל אביב: הוצאת ידיעות ספרים, תשפ"א 2021 ליברליזם - שורשיו, עקרונותיו, משבריו, כנרת זמורה דביר, 2024 פרסיקו פרסם מאמר בכתב העת 'תכלת' ובו הוא טוען שככל הנראה הרבי מלובביץ' ראה בעצמו המשיח וכך גם חסידיו ראו בו. במאמר ב"הארץ" הסביר פרסיקו כי נוער הגבעות, בהשפעת הרב יצחק גינזבורג, חותר להתנהגות אותנטית, ומאמין שהיא מקרבת אותו לאלוהים. אחד מביטוייה הוא פעולה אלימה מתוך נקמה. פרסיקו עוסק במחקריו בהקצנה בציונות הדתית. הוא כתב על טרור יהודי, על הכהניזם של איתמר בן גביר, (שניהם בהארץ), על תפיסת העולם של בצלאל סמוטריץ' ושל איתמר בן גביר כשני סוגים של פונדמנטליזם יהודי בכתב העת תלם ועל תהליך ה"כהניזציה" של הציונות הדתית, אותו הוא מקשר לעליית החרד"ל (בכתב העת דעות). פרסיקו מרבה לעסוק בליברליזם ובמשבריו. הוא כתב על משבר הליברליזם חברה הישראלית במאמר שיצא בספר "#יהודיתדמוקרטית", וכן מזווית נוספת בהארץ ועל משבר הליברליזם כמשבר זהות בכתב העת אופקים כן כתב על שורשי הליברליזם, אותם הוא מוצא ברעיון הבריאה בצלם אלוהים. מלבד ספר שהקדיש לנושא, הוא כתב על כך גם במאמר בכתב העת אופקים. תומר פרסיקו, ברשת החברתית פייסבוק תומר פרסיקו, ברשת החברתית אקס (טוויטר) מידע על תומר פרסיקו בקטלוג הספרייה הלאומית הבלוג "לולאת האל - החוויה הדתית לסוגיה" של תומר פרסיקו הבלוג של תומר פרסיקו (באנגלית) קובי מידן, ‏"אנשים בלילה" עם תומר פרסיקו, באתר iCast‏, 9 בדצמבר 2012 איילת שני, תומר פרסיקו: "אנחנו מידרדרים מדמוקרטיה לאתנוקרטיה", באתר הארץ, 9 ביוני 2016 דב אלבוים, מקבלים שבת עם תומר פרסיקו, פרשת בהעלותך, 17 ביוני 2016 מערכת 'זווית אחרת', ריאיון עם תומר פריסקו, חלק ראשון, חלק שני, מאי 2017 שאלה תשובה 🕍 | דוד ותומר, סרטון בערוץ "כאן 11 - תאגיד השידור הישראלי", באתר יוטיוב (אורך: 29:27) תומר פרסיקו, דף שער בספרייה הלאומית ממאמריו: מאמרי תומר פרסיקו, באתר "הארץ" "חתונות מחוץ לרבנות: מספרים, מאפיינים ומשמעותו של טקס", כיכר העיר, גיליון 1, תשע"ז, עמ' 147-155 "יהדות (באנגלית)", מאמר מבואי שנכתב עבור התוכנית הממשלתית ההודית לאקדמיה פתוחה - UGC's E-pathshala programme "הציונות כלאומנות - נאו-ליברליזם ואתנוצנטריזם (בערבית)", Israeli Affairs Journal 57, May 2015, pp 9-20 "הפרטת הדת וקידוש האומה: קריסת הקולקטיביזם הציוני ותולדותיו", אקדמות ל, שבט תשע"ה, עמ' 51–64 "רוח קדם: על תהליך הפיכתה של הדת בזמננו לאתיקה", תיאוריה וביקורת 43, סתיו 2014, עמ' 255–266 "חינוך בין חומר לרוח" – בספר חינוך מהות ורוח, בעריכת ישעיהו תדמור ועמיר פריימן, מכון מופ"ת, 2012. "האתיקה של התודעה: החוויה הדתית בעידן הפרוזק" - אקדמות, גיליון כ"ה, תשרי התשע"א. "הניו-אייג' כהטמעה של אתוס נבואי-נוצרי ביהדות בת זמננו" – אקדמות, גיליון כ"ד, ניסן התש"ע. "המשיח האבוד של חב"ד" – תכלת, גיליון 36, קיץ תשס"ט. "הרב קוק: על צדיקים גדולים וישרי לבב – במעלה ההשגה המיסטית" – מורשת ישראל, גיליון 5, אלול תשנ"ח. תומר פרסיקו, השיבה הלא מסורתית אל המסורת היהודית, באתר הארץ, 15 באוגוסט 2014 תומר פרסיקו, אנחנו לא יכולים לסלוח לעצמנו על כך שהפכנו למודרניים, באתר ynet, 9 במאי 2024 The End Point of Zionism: Ethnocentrism and the Temple Mount, in Israel Studies Review, Vol. 32, No. 1, Summer 2017: pp. 104–122 Kabbalah through the Utilitarian Prism - Contemporary Neo-Kabbalah in Israel as a form of Consumer Culture, in Contemporary Alternative Spirituality in Israel, eds. Shai Feraro and James Lewis, Palgrave Macmillan, 2016, pp. 21-38 Hitbodedutfor the New Age: Adaptation of Hitbodedut Meditation among the Contemporary Followers of Rabbi Nachman of Breslov Israel Studies Review, Vol. 29, No. 2, Winter 2014, pp. 99-117 A Pathless Land: Krishnamurti and the Tradition of No Tradition, in Theosophical Appropriations: Esotericism, Kabbalah, and the Transformation of Traditions, eds. Julie Chajes and Boaz Huss, Ben-Gurion University press, 2016, pp. 115-133 Neo-Hasidic Revival: Expressivist Uses of Traditional Lore - Modern Judaism Vol. 34, No. 3,2014, pp. 287-308 Neo-Hasidism & Neo-Kabbalah in Israeli Contemporary Spirituality: The Rise of the Utilitarian Self - Alternative Spirituality and Religion Review, Vol. 5, No. 1 / Spring 2014, pp. 31-54 עומר מיכאליס, מדיטציה יהודית: התפתחותן של תרגולות רוחניות ביהדות זמננו, מכון הרטמן, 18 בספטמבר 2016. ירין רבן, תומר פרסיקו מציב את הביטוי "צלם אלוהים" כעיקרון המכונן של המערב, באתר הארץ, 12 בספטמבר 2021 תומר פרסיקו, יש לאן ללכת | דעה, באתר הארץ, 7 במאי 2019 שחר סמוחה, ‏בודהיזם, יהדות ורוחניות: תומר פרסיקו 'מציל את אלוהים', באתר גלובס, 6 בספטמבר 2012 ד"ר תומר פרסיקו באתר של עלמא בית לתרבות עברית יהודה מירסקי, "מזל דלי בציון", באתר jewishideasdaily.com‏, 17 במאי 2012 גיא גרימלנד, לא מפנים את הלחי השנייה: הבלוגרים הישראלים מסרבים להיכנע לתביעות, באתר TheMarker‏, 18 ביולי 2011 אורן פרסיקו, מהותו של ניהול דיון במדינה דמוקרטית, באתר העין השביעית, 10 ביולי 2013 מאיר בר מימון, מהי מדיטציה יהודית?, באתר הארץ, 20 באוקטובר 2016 גב הספר באתר ספריית נהריה תומר פרסיקו, "המשיח האבוד של חב"ד", באתר תכלת 36, קיץ התשס"ט / 2009 תומר פרסיקו, הקשר בין ברוך גולדשטיין, הקבלה של חב"ד והרומנטיקה, באתר הארץ, 19 בפברואר 2014 תומר פרסיקו, 40 שנה של טרור יהודי, באתר הארץ, 10 בינואר 2019 תומר פרסיקו, האם בן גביר הוא כהניזם לכל המשפחה?, באתר הארץ, 25 באוגוסט 2022 הפתרון שסמוטריץ' מקדם יגרום לאפרטהייד להחוויר, תלם, 22 בינואר 2023 שבירת הטאבו – ציונות דתית כהניסטית, דעות, ספטמבר 2023 משבר הליברליזם כמשבר זהות, בתוך: אריאל פיקאר ויעל גוראון (עורכים), "#יהודיתדמוקרטית: יוצרים שביל זהב ישראלי", הוצאת ידיעות אחרונות, עמ' 105-76 תומר פרסיקו, לנסח ממלכתיות חדשה, באתר הארץ, 4 באפריל 2023 האדם מחפש זהות, אופקים, גיליון 2, 7 בפברואר 2023 כל בני האדם, אופקים, גיליון 3, 11 בספטמבר 2023